Keskusta yrittää luoda uskoa Vanhasen nousuun, ja Huhtasaaren kannatuksessa voi muhia yllätys – Presidentinvaalien toinen kierros on silti pienen ihmeen takana

Sauli Niinistön kannatus on niin vahvaa, että presidentinvaalien toinen kierros näyttää epätodennäköiseltä. Useamman vastaehdokkaan olisi nostettava kannatustaan useilla prosenttiyksiköillä.

Presidentinvaalien vaalimainoksia telineissä Lasipalatsin vieressä Helsingissä.­

Vaalikampanjoita ja tenttejä seurataan näinä päivinä erittäin tarkkaan ja niillä on iso vaikutus vaalien tulokseen. Presidenttiehdokkaiden kannatuksissa tapahtuu vielä liikehdintää.

Ei kuitenkaan niin paljon, että presidentti Sauli Niinistön johtoasema olisi uhattuna. Epätodennäköistä on sekin, että vaaleissa tulisi toinen kierros. Useamman vastaehdokkaan olisi nostettava kannatustaan useilla prosenttiyksiköillä.